पाएं अपने शहर की ताज़ा ख़बरें और फ्री ई-पेपरडाउनलोड करें
मथानिया पुलिस थाना क्षेत्र में इंद्रोका सरहद में एक युवक का शव नहर में मिला। उसकी पहचान तिंवरी निवासी राजेन्द्र टाक के रूप में हुई। उप निरीक्षक रामलाल सारण ने बताया कि 3 मई को सुबह लगभग 10 बजे के बाद तिंवरी निवासी 20 वर्षीय राजेन्द्र टाक पुत्र बाबूलाल ने मोबाइल पर स्टेटस डाल कर कहा कि जो कर रहा हूं अपनी मर्जी से कर रहा हूं… अलविदा। जिसकी बाइक नहर के पास पड़ी मिली।
उस बाइक के बैग में उसका पर्स और मोबाइल भी था। कुछ लोग वहां से गुजर रहे थे कि बाइक के बैग से मोबाइल की घण्टी बज रही थी। इस सूचना के बाद मथानिया पुलिस द्वारा खोजबीन करने पर मृतक राजेंद्र का शव बरामद किया। थाना अधिकारी सारण ने बताया कि शव को तिंवरी हैड कांस्टेबल महिपाल सिंह खिंची मय जाब्ता पोस्टमार्टम के लिए जोधपुर भेजा गया। वहीं धारा 306 के तहत मामला दर्ज कर पुलिस जांच में जुटी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn